งานเข้า สาวสุพรรณ แจ้งความเท็จ โจรจี้ 5 หมื่น ที่แท้แพ้พนันออนไลน์ 
โอละพ่อ สาวสุพรรณฯ ขึ้นโรงพักแจ้งความเป็นตุเป็นตะ ถูกโจรอ้วนผอม ออกอุบายให้ลงจากรถ ก่อนจี้ชิงเงินไปกว่า 5 หมื่น ตร.เรียกสอบเพิ่มหลังพบพิรุธ สุดท้ายสารภาพนำเงินไปเล่นพนันออนไลน์ เสียหมดเลยกุเรื่อง โดนจี้ โกหกสามีจากกรณีน.ส.น้ำทิพย์ ฆ้องบ้านโข้ง อายุ 29 ปี อยู่บ้านเลขที่ 66 หมู่ 8 ต.พลับพลาไชย อ.อู่ทอง จ.สุพรรณบุรี เข้าแจ้งความกับตำรวจ สภ.อู่ทอง เมื่อเวลา 17.30 น. วันที่ 10 พ.ค. อ้างว่าถูกคนร้าย 2 คน มีลักษณะอ้วนผอม ขับรถประกบข้าง แล้วเปิดกระจกทำทีชี้มือไปที่ล้อเหมือนมีอะไรติดอยู่ ตนขับรถมากับลูกชาย วัย 6 ขวบ จึงจอดรถลงมาดู แต่สุดท้ายผู้หวังดีกลับกลายเป็นคนร้าย ลงมาใช้อาวุธมีดจี้ ให้ส่งกุญแจรถให้ แต่ตนไม่ยอม คนร้ายอีกคนจึงได้มาเปิดประตู และรื้อกระเป๋าได้เงินสดที่เพิ่งไปกดจากตู้ ATM หน้าตู้สายตรวจดอนคา อ.อู่ทอง ไปจำนวน 53000 บาท แล้วพากันหลบหนีไปทางบ้านตีนเป็ด หายตัวไร้ร่องรอยล่าสุด พ.ต.อ.ปราโมทย์ โพธิ์พันธุ์ ผกก.สภ.อู่ทอง เผยว่า หลังเกิดเหตุพอได้รับข้อมูลก็ได้สั่งการให้เจ้าหน้าที่ชุดสืบสวน สภ.อู่ทอง ร่วมกับ สืบสวน ภ.7 ได้เชิญตัวผู้เสียหายมาโรงพัก เพื่อให้ปากคำเพิ่มเติม เนื่องจากคำให้การของ น.ส.น้ำทิพย์ ไม่สมเหตุสมผล มีพิรุธหลายจุดเมื่อ น.ส.น้ำทิพย์ เดินทางมาถึง สภ.อู่ทอง ร.ต.อ.นิรุติ พิมพ์สุวรรณ์ รอง สว.สส.สภ.อู่ทอง จึงได้ขอสอบถามข้อมูล ถามไปถามมาจน น.ส.น้ำทิพย์ เริ่มมีอาการพิรุธ พูดวกไปวนมาอยู่นาน และกลับคำให้การไปมาไม่เหมือนตอนแรกที่ให้การไว้จนในที่สุด น.ส.น้ำทิพย์ ได้ยอมรับว่าเหตุการณ์ที่ถูกโจรอ้วนผอมจี้ชิงทรัพย์ที่แจ้งความไว้ดังกล่าว ไม่ได้เกิดขึ้นจริงแต่อย่างใด ตัวเองเป็นคนกุเรื่องขึ้นมาทั้งหมดเพื่อที่จะโกหกสามี เนื่องจากตนได้นำเงินของสามีไปเล่นการพนันออนไลน์และเสียจนหมด ไม่มีมาคืนให้สามี จึงได้คิดกุเรื่องโดนจี้ขึ้นมา ทางพนักงานสอบสวนจึงได้แจ้งข้อกล่าวหา น.ส.น้ำทิพย์ ฆ้องบ้านโข้ง ฐานแจ้งความเท็จ โดยผู้ต้องหาได้ให้การรับสารภาพตลอดข้อกล่าวหา จึงควบคุมตัวดำเนินคดีต่อไป
โอละพ่อ สาวสุพรรณฯ ขึ้นโรงพักแจ้งความเป็นตุเป็นตะ ถูกโจรอ้วนผอม ออกอุบายให้ลงจากรถ ก่อนจี้ชิงเงินไปกว่า 5 หมื่น ตร.เรียกสอบเพิ่มหลังพบพิรุธ สุดท้ายสารภาพนำเงินไปเล่นพนันออนไลน์ เสียหมด
อ้างโดนจี้,แจ้งความเท็จ,แจ้งความโดนจี้,กุเรื่องโดนจี้,ข่าวทั่วไป